*Tämä artikkeli kertoo taidemaalarista. Muita samannimisiä luetellaan täsmennyssivulla Jukka Mäkelä*
**Jukka Pekka Mäkelä** (31. heinäkuuta 1949 Jyväskylä – 6. helmikuuta 2018 Fiskari, Raasepori) oli suomalainen kuvataiteilija. Hän kuului suomalaisen postmodernismin ja uusekspressionismin kärkihahmoihin.

Henkilöhistoria
---------------

Mäkelä opiskeli Taideteollisessa oppilaitoksessa 1967–1968 ja Suomen Taideakatemian koulussa 1968–1972 Helsingissä. Hän toimi myös asiantuntijatehtävissä, kuten Wihurin rahaston taideostolautakunnassa.

Taiteellinen tuotanto
---------------------

Mäkelä on tehnyt suurikokoisia hillityn värisiä ekspressionistisia akryylimaalauksia, jotka liikkuvat abstraktin ja luontovaikutelman rajamailla. Maalausten lähtökohtana ovat usein vesi, lumi ja peruskallio. Hän on työstänyt myös metalligrafiikkaa. Läpimurtonsa Mäkelä teki 1970-luvulla vähäeleisen konstruktivistisilla töillään, 1980-luvulla hän herätti laajaa huomiota rosoisilla, ekspressionistisilla töillään. 1990-luvulla taiteilijan ote keveni muuttuen herkäksi, graafisemmaksi ja "estetistisemmäksi". 2000-luvulla Mäkelän töissä alkoivat korostua värit, voimakkaampi viiva sekä maalipinnan päälle liimattu japaninpaperi.

Mäkelän teoksia oli esillä laajassa näyttelyssä *Merkki ja ele – maalauksia kolmelta vuosikymmeneltä* Kiasmassa 1999. Laaja katsaus Mäkelän uudempaan tuotantoon nähtiin Helsingin Taidehallissa *Herkkyys ja voima* -suurnäyttelyssä syksyllä 2015.

Mäkelä sai Valtion taidepalkinnon 1977 ja 1981, ja Pro Finlandia -mitali hänelle myönnettiin 2007. Hän edusti Suomea Venetsian biennaalissa 1988. Taiteilijaeläke myönnettiin Mäkelälle 2013.

Lähteet
-------

1. ↑  Valjakka, Timo: Taidemaalari Jukka Mäkelä on kuollut.  *Helsingin Sanomat*, 8.2.2018, s. B 2. Artikkelin verkkoversio. Viitattu 8.2.2018.
2. ↑  *Kuka kukin on 2003*, s. 632. Helsinki 2002. ISBN 951-1-18086-X
3. ↑  Nyberg, Patrik: "Mäkelä, Jukka (1949–2018)", *Suomen kansallisbiografia, osa 6*, s. 795–796. Helsinki: Suomalaisen Kirjallisuuden Seura, 2005. ISBN 951-746-447-9. / Teoksen verkkoversio.
4. 1 2  Kantokorpi, Otso: "On oltava edellä itseänsä.".  *Helsingin Sanomat*, 30.7.2009, s. B 5.
5. ↑   Jaukkuri, Maaretta – Nyberg Patrik: *Jukka Mäkelä: Merkki ja ele – maalauksia kolmelta vuosikymmeneltä*. Nykytaiteen museon julkaisuja 49/1999. Helsinki: Nykytaiteen museo Kiasma, 1999. ISBN 951-53-1909-9.
6. ↑  Kuusela, Altti: "Ilmaisun maalausmaastossa: Jukka Mäkelän kolme vuosikymmentä ja kahdeksan vuodenaikaa", *Jukka Mäkelä: Merkki ja ele*, s. 14, 24. Kiasma 1998.
7. ↑  Herkkyys ja voima -näyttely.
8. ↑  Jukka Mäkelä taiteilijamatrikkelissa
9. ↑  Katri Helena ja Pirkko Saisio saivat Pro Finlandian (Arkistoitu – Internet Archive)
10. ↑  Heille myönnettiin uudet taiteilijaeläkkeet  26.6.2013. Iltalehti.  Arkistoitu 29.6.2013. Viitattu 26.6.2013.

Aiheesta muualla
----------------

* Jukka Mäkelä Valtion taidemuseon kokoelmissa.[vanhentunut linkki]
* Mäkelä, Jukka hakuteoksessa *Uppslagsverket Finland* (2012). (ruotsiksi)
* Jukka Mäkelän muistokirjoitus Helsingin Sanomissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Suomi (KANTO)
* Yhdysvallat
* Ruotsi

 |
|  |
| Taiteenala | 
* KulturNav
* RKD Artists
* ULAN

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |

 |